stanford-oval/wikipedia huggingface dataset:
พิวรีน
เมแทบอลิซึม

สิ่งมีชีวิตเป็นจำนวนมากมีวิถีเมแทบอลิซึมเพื่อสังเคราะห์และสลายพิวรีน
พิวรีนจะสังเคราะห์ทางชีวภาพโดยเป็น nucleoside (คือ เบสที่เชื่อมกับ ribose)
การสะสมนิวคลีโอไทด์ที่แปลงไปของพิวรีนจะมีผลเสียต่อกระบวนการในเซลล์ต่าง ๆ โดยเฉพาะที่เกี่ยวกับดีเอ็นเอและอาร์เอ็นเอ
เพื่อให้รอดชีวิตได้ สิ่งมีชีวิตก็จะมีเอนไซม์กลุ่ม (deoxy) purine phosphohydrolases เป็นจำนวนหนึ่ง
เพื่อใช้แยกสลายสารอนุพันธ์ของพิวรีนเหล่านี้ด้วยน้ำ เป็นการกำจัดพวกมันจากกอง nucleoside triphosphate (NTP) และ deoxynucleoside triphosphate (dNTP) ที่ใช้งานได้
การกำจัดกรดอะมิโนหนึ่ง (deamination) จากเบสพิวรีน อาจมีผลเป็นการสะสมนิวคลีโอไทด์ที่แปลงไปในรูปแบบของ inosine triphosphate (ITP), deoxyinosine triphosphate (dITP), xanthosine triphosphate (XTP) และ deoxyxanthosine triphosphate (dXTP)
ความบกพร่องของเอนไซม์ที่ควบคุมการผลิตและการสลายพิวรีนอาจเปลี่ยนลำดับดีเอ็นเอของเซลล์อย่างรุนแรง ซึ่งเป็นตัวอธิบายว่า ทำไมผู้ที่มีเอนไซม์ต่างจากคนอื่น จึงเสี่ยงเป็นมะเร็งบางชนิดมากกว่า
การบริโภคเนื้อสัตว์และอาหารทะเลมากสัมพันธ์กับความเสี่ยงโรคเกาต์ที่สูงขึ้น เทียบกับการบริโภคผลิตภัณฑ์นมมากจะสัมพันธ์กับความเสี่ยงที่ลดลง
การบริโภคพอประมาณซึ่งผักหรือโปรตีนที่สมบูรณ์ด้วยพิวรีน ไม่สัมพันธ์กับความเสี่ยงโรคเกาต์ที่สูงขึ้น
การสังเคราะห์ในห้องทดลอง

นอกจากร่างกายจะสังเคราะห์พิวรีนผ่านกระบวนการเมแทบอลิซึมของพิวรีนแล้ว ก็ยังสังเคราะห์พิวรีนในห้องทดลองได้ด้วย
พิวรีน (1) สามารถได้พอสมควรเมื่อเผา formamide ในภาชนะเปิดที่ 170 °C เป็นเวลา 28 ชม.
ปฏิกิริยาที่น่าทึ่งนี้และปฏิกิริยาอื่น ๆ คล้ายกัน จะเกิดขึ้นในบริบทของกำเนิดสิ่งมีชีวิต
งานศึกษาต่าง ๆ ได้แสดงว่า ไฮโดรเจนไซยาไนด์ (HCN) 4 โมเลกุล จะสามารถรวมเป็นโมเลกุลมีสี่ส่วน (tetramer) คือ diaminomaleodinitrile (12) ซึ่งสามารถเปลี่ยนเป็นพิวรีนแบบที่เกิดตามธรรมชาติเกือบทั้งหมด
ยกตัวอย่างเช่น โมเลกุล HCN 5 ตัว จะควบแน่นภายในปฏิกิริยาคายความร้อนกลายเป็น adenine โดยเฉพาะเมื่อมีแอมโมเนีย
ส่วนการสังเคราะห์พิวรีนของทรอบ (ค.ศ. 1900) เป็นปฏิกิริยาคลาสสิก (ตั้งชื่อตามนักเคมีชาวเยอรมันวิลเฮล์ม ทรอบ) ระหว่างไพริมิดีนที่ทดแทนกลุ่มอะมีนกับกรดฟอร์มิก
ดูเพิ่ม

โรคเกาต์, เป็นโรคที่มีเมแทบอลิซึมของพิวรีนผิดปกติ
เชิงอรรถ

↑  เทาโทเมอร์ (tautomer) เป็นไอโซเมอร์โดยโครงสร้าง (structural isomer) ต่าง ๆ ของสารประกอบอินทรีย์ที่สามารถเปลี่ยนเป็นกันและกันได้ง่าย ๆ
ปฏิกิริยาเช่นนี้มักจะมีผลเปลี่ยนตำแหน่งโปรตอนหนึ่ง ๆ
แม้จะเป็นไอเดียที่ซับซ้อน แต่ tautomerism ก็สำคัญต่อปฏิกิริยาของกรดอะมิโนและกรดนิวคลีอิก ซึ่งเป็นโครงสร้างพื้นฐานในสิ่งมีชีวิต
แหล่งข้อมูลอื่น

Purine Content in Food เก็บถาวร 12 พฤศจิกายน 2011 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  ญี่ปุ่น  เช็กเกีย 
นิวคลีโอเบสหลัก ๆ ที่สร้างมาจากพิวรีน
เครื่องบินบังคับ

เครื่องบินบังคับวิทยุ
เครื่องบินบังคับ คือ ของเล่นอิเล็กทรอนิกส์ชนิดหนึ่ง ที่ใช้เล่นเพื่อผ่อนคลายความเครียด ซึ่งเครื่องบินบังคับนี้มีลักษณะลำตัวเหมือนเครื่องบินทั่วๆไป แต่ย่อขนาดลงมา มีหลากหลายชนิด หลายรูปแบบ บางรุ่นใช้ แบตเตอรี่เป็นพลังงาน และใช้น้ำมันเป็นพลังงาน
ประวัติ

ตัวอย่างแรกของโมเดลอากาศยานที่นำร่องด้วยระบบอิเล็กทรอนิกส์นั้น เป็นโมเดลเรือเหาะที่บรรจุไปด้วยแก๊สไฮโดรเจนซึ่งเกิดขึ้นในช่วงปลายศตวรรษที่ 19 โดยได้กำลังทำการบินขณะที่มีการแสดงในหอประชุมดนตรีรอบหอประชุมโรงละครโดยใช้รูปแบบพื้นฐานของการกำเนิดสัญญาณวิทยุด้วยการสปาร์คด้วยประกายไฟฟ้า  ในช่วงปี ค.ศ. 1920 สถาบันอากาศยานพระที่นั่ง (Royal Aircraft Establishment) แห่งสหราชอาณาจักร ได้ทำการสร้างและทดสอบอากาศยานไร้นักบินที่มีชื่อว่า Larynx (กล่องเสียง), เป็นเครื่องบินปีกชั้นเดียวซึ่งมีระยะทำการบิน 100 ไมล์ (160 กิโลเมตร)
ประวัติ > โมเดลเครื่องบินสเกลวิทยุบังคับ

บางทีอาจจะเป็นรูปแบบที่เหมือนจริงมากที่สุดของโมเดลอากาศยาน() ในวัตถุประสงค์หลักที่จะทำซ้ำในการออกแบบอากาศยานอย่างเต็มรูปแบบจากประวัติศาสตร์การบิน สำหรับการทดสอบการบินของการออกแบบในอนาคตหรือแม้กระทั่งไม่เคยตระหนักถึงการสร้าง "ที่นำเสนอ" เครื่องบินสเกลซึ่งเป็นวิทยุบังคับ
เครื่องบินกล่องเสียง (Larynx) ของสถาบัน RAE ขณะเมื่อบรรทุกดินระเบิด ซึ่งจะใช้ยิงดีดตัวส่งขึ้นไปด้วยเครื่องยิงแบบหนังสติ๊กของเรือรบหลวงพิฆาตป้อมปราการ (destroyer HMS Stronghold) เมื่อเดือนกรกฎาคม ปี ค.ศ. 1927 คนที่เห็นนั่งอยู่บนกล่องไม้เป็น ดร. จอร์จ การ์ดเนอร์, ซึ่งต่อมาภายหลังได้เป็นผู้อำนวยการของ RAE
โซลิดาริตี

สัญลักษณ์ของโซลิดาริตี
โซลิดาริตี (โปแลนด์: Solidarność; [sɔlʲiˈdarnɔɕtɕ]ไฟล์:Pl-solidarność.ogg, อังกฤษ: Solidarity; ชื่อเต็ม: Independent Self-governing Trade Union "Solidarity"—Niezależny Samorządny Związek Zawodowy „Solidarność [ɲezaˈlɛʐnɨ samɔˈʐɔndnɨ ˈzvjɔ̃zɛk zavɔˈdɔvɨ sɔliˈdarnɔɕt͡ɕ]) เป็นสหภาพแรงงานโปแลนด์ที่ก่อตั้งขึ้นเมื่อวันที่ 17 กันยายน พ.ศ. 2523 ที่อู่ต่อเรือเลนิน (ปัจจุบันคืออู่ต่อเรือกดัญสก์) ภายใต้การนำของแลค วาแวนซา เป็นสหภาพแรงงานแรกของประเทศในสนธิสัญญาวอร์ซอที่ไม่ได้ควบคุมโดยพรรคคอมมิวนิสต์ มีจำนวนสมาชิกมากที่สุดถึง 9.5 ล้านคน (อาจถึง 10 ล้านคน) ในช่วงก่อนเดือนกันยายน พ.ศ. 2524 ซึ่งสมาชิกเป็นหนึ่งในสามของประชาชนวัยทำงานทั้งหมดของโปแลนด์
ในช่วงปี พ.ศ. 2523 ขบวนการได้เคลื่อนไหวทางสังคมในวงกว้างในการต่อต้านรัฐ โดยใช้วิธีดื้อแพ่งเพื่อแสดงสิทธิของชนชั้นแรงงานและความต้องการเปลี่ยนแปลงทางสังคม รัฐบาลพยายามที่จะทำลายสหภาพโดยการออกกฎอัยการศึกในโปแลนด์ซึ่งกินเวลาตั้งแต่ธันวาคม พ.ศ. 2524 ถึงเดือนกรกฎาคมปี พ.ศ. 2526 และตามมาด้วยหลายปีของการปราบปรามทางการเมืองตั้งแต่ 8 ตุลาคม พ.ศ. 2525 แต่สหภาพยังคงอยู่รอดและในที่สุดรัฐบาลก็ถูกบังคับให้ต้องเจรจาต่อรองกับโซลิดาริตี ในช่วงเวลานั้นสมเด็จพระสันตะปาปาจอห์น ปอลที่ 2และสหรัฐอเมริกาได้ให้การสนับสนุนทางการเงินอย่างลับ ๆ แก่สหภาพ คาดว่าอาจมากถึง 50 ล้านดอลลาร์สหรัฐ
การเจรจาโต๊ะกลมระหว่างรัฐบาลและสหภาพนำไปสู่การเลือกตั้งกึ่งเสรีในปี พ.ศ. 2532 ในเดือนธันวาคมปี พ.ศ. 2533  วาแวนซาได้รับเลือกเป็นประธานาธิบดีแห่งสาธารณรัฐโปแลนด์ตั้งแต่นั้นมาโซลิดาริตีได้กลายเป็นสหภาพแรงงานเสรีนิยมแบบดั้งเดิมมากขึ้น สมาชิกได้ลดลงถึง 680,000 ในปี พ.ศ. 2553และ 400,000 ในปี พ.ศ. 2554
ประวัติ

ในช่วงปี พ.ศ. 2513 รัฐบาลของโปแลนด์ขึ้นราคาสินค้าในขณะที่ค่าจ้างคงที่ (และความขัดแย้งต่าง ๆ ) นำไปสู่การประท้วงและการปราบปรามของรัฐบาลในเดือนมิถุนายน พ.ศ. 2519 ต่อมาในความขัดแย้ง กลุ่ม KOR และ ROPCIO เริ่มได้มีกลุ่มเครือข่ายใต้ดินเพื่อตรวจสอบและต่อต้านพฤติกรรมที่ไม่เหมาะสมของรัฐบาล ซึ่งเป็นส่วนสำคัญของการเกิดขึ้นของสหภาพแรงงาน
ในปี พ.ศ. 2522 เศรษฐกิจโปแลนด์หดตัวลงเป็นครั้งแรกนับตั้งแต่สงครามโลกครั้งที่สองร้อยละ 2 เป็นหนี้ต่างประเทศถึงประมาณ 18 พันล้านดอลลาร์สหรัฐ ในปี พ.ศ. 2523
ในตอนนั้นการมีส่วนร่วมในสหภาพแรงงานเป็นสิ่งผิดกฎหมาย อันนา วาแลนตือนอวิตช์ถูกไล่ออกจากการทำงานที่อู่ต่อเรือกดัญสก์ในวันที่ 7 สิงหาคม พ.ศ. 2523 ในวันที่ 14 สิงหาคม คนงานของอู่ต่อเรือเรียกร้องให้เธอกลับมา อันนา วาแลนตือนอวิตช์ และ อาลีนา ปีแยนกอฟสกา ร่วมกับคนงานได้ร่วมใจประท้วงนัดหยุดงานกันและได้ก่อตั้งกลุ่มโซลิดาริตี
โซลิดาริตี ได้กำเนิดขึ้น ในวันที่ 31 สิงหาคม พ.ศ. 2523 ในกดัญสก์ ที่อู่ต่อเลนินเมื่อรัฐบาลคอมมิวนิสต์โปแลนด์ลงนามในสัญญายอมรับการดำรงอยู่ของโซลิดาริตี ในวันที่17 กันยายนปี พ.ศ. 2523 กว่า 20 โรงงานได้ร่วมกันก่อตั้งคณะกรรมการของสหภาพแรงงานเสรีรวมเป็นหนึ่งในองค์กรระดับชาติ เอ็นเอสซีซีโซลิดาริตี (NSZZ Solidarity) และจดทะเบียนอย่างเป็นทางการในวันที่ 10 พฤศจิกายน พ.ศ. 2523
วาแวนซา และคนอื่น ๆ ได้เคลื่อนไหวทางสังคมในการต่อต้านโซเวียต มีผู้ให้ความร่วมมือตั้งแต่คริสตจักรคาทอลิกถึงกลุ่มต่อต้านโซเวียตโซลิดาริตีสนับสนุนการไม่ใช่ความรุนแรงในกิจกรรมต่าง ๆ ของสมาชิกในกันยายน พ.ศ. 2524 วาแวนซาได้รับการเลือกเป็นประธานของกลุ่มโซลิดาริตีและเริ่มนำการปกครองแบบสาธารณรัฐที่เรียกว่า "สาธารณรัฐปกครองตนเอง"รัฐบาลพยายามที่จะทำลายสหภาพด้วยการออกกฎอัยการศึกปี พ.ศ. 2524 และเป็นเวลาหลายปีของการปราบปราม แต่ในที่สุดก็มีการเริ่มต้นการเจรจาต่อรองกับสหภาพ
ในโปแลนด์ การเจรจาโต๊ะกลมระหว่างรัฐบาลและฝ่ายค้านที่นำโดยโซลิดาริตี นำไปสู่การเลือกตั้งกึ่งเสรีในปี พ.ศ. 2532 โดยปลายเดือนสิงหาคม รัฐบาลผสมซึ่งนำโดยโซลิดาริตีได้ถูกจัดตั้งขึ้นและในเดือนธันวาคม ตาแดอุช มาซอวีแยตสกี (Tadeusz Mazowiecki) ได้รับเลือกตั้งเป็นนายกรัฐมนตรี ตั้งแต่ปี พ.ศ. 2532 โซลิดาริตีได้กลายเป็นสหภาพแรงงานแบบดั้งเดิมของโปแลนด์และมีบทบาททางการเมืองลดลงในช่วงทศวรรษหลัง พ.ศ. 2533 Akcja Wyborcza Solidarność (AWS) ฝ่ายทางการเมืองของโซลิดาริตีได้ก่อตั้งขึ้นในปี พ.ศ. 2539 และเข้าร่วมและชนะการเลือกตั้งรัฐสภาในปี พ.ศ. 2540 แต่พ่ายแพ้ในการเลือกตั้งครั้งต่อมาในปี พ.ศ. 2544 ปัจจุบันพรรคการเมืองของโซลิดาริตีมีอิทธิพลน้อยในการเมืองโปแลนด์ปัจจุบัน
การสนับสนุนอย่างลับ ๆ ของซีไอเอ

นโยบายของประธานาธิบดีเรแกน ซึ่งแตกต่างจากการบริหารงานของคาร์เตอร์ ได้สนับสนุนการเคลื่อนไหวของโซลิดาริตีในโปแลนด์และอยู่บนพื้นฐานการสนับสนุนของซีไอเอเพื่อยับยั้งสิ่งที่คาร์เตอร์ รู้สึกว่าเป็น "การยกทัพขนานใหญ่ของโซเวียตสู่โปแลนด์"ไมเคิล ไรส์แมน จากวิทยาลัยกฎหมายเยล กล่าวถึงปฏิบัติการในประเทศโปแลนด์ว่า เป็นหนึ่งในการกระทำที่เป็นความลับของซีไอเอในช่วงสงครามเย็น พันเอกรือชาร์ด กูกลิญสกี เจ้าหน้าที่อาวุโสในกองทัพโปแลนด์ได้แอบส่งรายงานให้กับซีไอเอ ซีไอเอได้โอนเงินประมาณ 2 ล้านดอลลาร์สหรัฐต่อปี ให้แก่โซลิดาริตีในเวลา 5 ปี มียอดรวมถึง 10 ล้านดอลลาร์สหรัฐ โดยเงินทั้งหมดถูกส่งผ่านบุคคลที่สามแต่ไม่นานหลังจากการอนุมัติได้มีการเพิ่มวงเงินขึ้นและ พ.ศ. 2528 ซีไอเอก็ประสบความสำเร็จในการแทรกซึมโปแลนด์
ศาสนจักรคาทอลิก

เอกสารสำคัญของการเรียนการสอนสังคมคาทอลิกของสมเด็จพระสันตะปาปาจอห์น ปอลที่ 2 ระบุแนวคิดของความเป็นน้ำหนึ่งใจเดียวกันกับคนยากจนและด้อยโอกาส เป็นองค์ประกอบของพระวรสารและการมีส่วนร่วมของมนุษย์ในการร่วมกันที่ดี คริสตจักรโรมันคาทอลิกภายใต้การนำของสมเด็จพระสันตะปาปาจอห์น ปอลที่ 2 เป็นผู้สนับสนุนฃองสหภาพและเป็นสว่นสำคัญอย่างมากต่อความสำเร็จของวาแวนซา ที่แสดงตัวต่อสาธารณชนว่านับถือคาทอลิก ยืนยันถึงอิทธิพลของสมเด็จพระสันตะปาปา ซึ่งได้กล่าวว่า: "พระบิดา ผ่านการประชุมของพระองค์แสดงให้เห็นถึงวิธีการต่าง ๆ นานาให้เราอยู่ พระองค์ทรงบอกกับเราว่าไม่ต้องกลัว"
นอกจากนี้บาทหลวงแยชือ ปอปีแยวอุชกอ แสดงพระธรรมเทศนาที่โดดเด่นให้กับคนงานอย่างสม่ำเสมอ ซึ่งเขาได้เสียชีวิตในระหว่างการปราบปรามของรัฐบาลคอมมิวนิสต์จากการมีความเกี่ยวข้องกับโซลิดาริตี แรงงานโปแลนด์มีความสัมพันธ์อย่างใกล้ชิดกับคริสตจักร ซึ่งสามารถเห็นได้ในภาพที่ถ่ายในระหว่างการนัดหยุดงานในช่วงปี พ.ศ. 2523 บนผนังของโรงงานมีการแสดงหลายภาพของพระแม่มารีหรือพระสันตะปาปาจอห์น ปอลที่ 2
อิทธิพลต่อต่างประเทศ

การอยู่รอดของโซลิดาริตีเป็นเหตุการณ์ประวัติการณ์ไม่เพียง แต่ในประเทศโปแลนด์ซึ่งเป็นรัฐบริวารของสหภาพโซเวียตและถูกปกครอง (ในทางปฏิบัติ) โดยพรรคคอมมิวนิสต์ ซึ่งมันหมายถึงความแข็งแกร่งของพรรคคอมมิวนิสต์โปแลนด์หรือพรรคแรงงานได้สิ้นสุดลง  และอำนาจการแทรกแซงสหภาพโซเวียต (หลักการเบรจเนฟ) ก็หมดลงไปด้วย
อิทธิพลของโซลิดาริตีนำไปสู่การแพร่กระจายของอุดมการณ์ต่อต้านคอมมิวนิสต์ และการเคลื่อนไหวทั่วประเทศยุโรปตะวันออก รัฐบาลคอมมิวนิสต์ของพวกเขาอ่อนแอลง อันเป็นผลมาจากข้อตกลงโต๊ะกลมระหว่างรัฐบาลโปแลนด์และฝ่ายค้านโซลิดาริตี ซึ่งนำไปสู่การเลือกตั้งที่ถูกจัดขึ้นในโปแลนด์ในวันที่ 4 มิถุนายน พ.ศ. 2532 ในการนี้ฝ่ายค้านได้รับอนุญาตให้ผู้สมัครลงสมัครในนามพรรคการเมืองอย่างเสรี นอกเหนือพรรคคอมมิวนิสต์เป็นครั้งแรกในประเทศกลุ่มโซเวียต  สมาชิกวุฒิสภาที่ได้รับความสำคัญมากขึ้นถูกเพิ่มจำนวนขึ้นในรัฐสภาโปแลนด์ และทั้งหมด 100 ที่นั่งถูกลงคะแนนในการเลือกตั้งเช่นเดียวกับหนึ่งในสามของที่นั่งในสภาล่าง โซลิดาริตีได้ 99 จาก 100 ที่นั่งวุฒิสภาและทั้งหมด 161 ที่นั่งเป็นของฝ่ายค้าน ชัยชนะยังก่อให้เกิดปฏิกิริยาลูกโซ่ทั่วทั้งสหภาพโซเวียต ที่นำไปสู่การปฏิวัติต่อต้านคอมมิวนิสต์เกือบทั้งหมด หรือที่รู้จักกันในชื่อการปฏิวัติ พ.ศ. 2532  ซึ่งจบลงด้วยการล้มล้างระบอบการปกครองของแต่ละประเทศในยุโรปตะวันออก และในที่สุดไปสู่การล่มสลายของสหภาพโซเวียตในช่วงต้นปี พ.ศ. 2533
โซลิดาริตีได้รับการสนับสนุนจากรัฐบาลประเทศตะวันตกหลายแห่ง แต่ความสัมพันธ์กับสหภาพแรงงานในประเทศทุนนิยมอาจจะมีความซับซ้อน ตัวอย่างเช่น ในระหว่างการนัดหยุดงานของคนงานเหมืองในสหราชอาณาจักรในช่วงปี พ.ศ. 2527-2528 วาแวนซากล่าวว่า "พวกคนงานควรจะต่อสู้ แต่ด้วยสามัญสำนึก ไม่ใช่ด้วยการทำลาย" และกล่าวว่าถึงมาร์กาเรต แทตเชอร์ "ด้วยผู้หญิงที่ฉลาดและกล้าหาญ, สหราชอาณาจักรจะได้พบกับ วิธีการแก้ปัญหาการนัดหยุดงาน" อย่างไรก็ตามประธานของโซลิดาริตีของแคว้นซิลีเซียตอนบน ดาวิด ยัสตแชมสกี (David Jastrzębski) กล่าวสนับสนุนคนงานเหมืองผู้ประท้วงว่า "ไม่ว่าทั้งการใช้กำลังตำรวจม้าของรัฐบาลอังกฤษหรือกระบองสั้น หรือมากกว่านั้น รถถังของรัฐบาลทหารโปแลนด์หรือการยิงปืนไรเฟิล ก็ไม่สามารถทำลายความประสงค์ร่วมกันของเราในการต่อสู้เพื่อ อนาคตที่ดีกว่าสำหรับชนชั้นแรงงาน" แม้จะมีความจริงที่ว่า อาร์เธอร์ สคาร์กิลล์ ประธานของสหภาพเหมืองแห่งชาติของอังกฤษที่ได้วิพากษ์วิจารณ์โซลิดาริตีอย่างรุนแรง โดยประณามว่าเป็น "องค์กรต่อต้านสังคมนิยมซึ่งปรารถนาล้มล้างรัฐสังคมนิยม"
ไวต์คริสต์มาส (เพลง)

สำหรับของหวานในประเทศออสเตรเลีย ดูที่ ไวต์คริสต์มาส (อาหาร)
1942 ซิงเกิลโดยบิง ครอสบี ร่วมกับเคน ดาร์บี ซิงเกอร์ส และจอห์น สกอตต์ ทรอตเตอร์กับวงออเคสตราของเขา
ไวต์คริสต์มาส (อังกฤษ: White Christmas) เป็นเพลงของเออร์วิง เบอร์ลินที่แต่งขึ้นเมื่อราวปี ค.ศ. 1940 บรรยายถึงบรรยากาศในช่วงเทศกาลคริสต์มาส ที่เต็มไปด้วยหิมะขาวโพลน ได้รับการบันทึกสถิติโลกกินเนสส์ ว่าฉบับที่ขับร้องโดยบิง ครอสบี เป็นซิงเกิลที่ขายดีที่สุดตลอดกาล ด้วยยอดจำหน่ายมากกว่า 50 ล้านชุด และเมื่อรวมกับที่ขับร้องโดยศิลปินอื่น ประเมินว่ามียอดจำหน่ายมากกว่า 100 ล้านชุด
เพลงไวต์คริสต์มาส ฉบับของบิง ครอสบี ออกอากาศครั้งแรกทางสถานีวิทยุเอ็นบีซี เมื่อเช้าวันที่ 25 ธันวาคม ค.ศ. 1941 จากนั้นได้บันทึกเสียงใหม่ในเดือนพฤษภาคม ค.ศ. 1942 เพื่อประกอบภาพยนตร์เรื่อง Holiday Inn และวางจำหน่ายกับบริษัทแผ่นเสียง เดคคาเรเคิดส์  ซิงเกิลขึ้นถึงอันดับหนึ่งของนิตยสารบิลบอร์ดในช่วงปลายปี 1942  และขึ้นถึงอันดับหนึ่งอีกครั้งในช่วงปลายปี 1945 และ 1946  เพลงนี้ได้รับรางวัลออสการ์ในฐานะเพลงประกอบภาพยนตร์ยอดเยี่ยม จากเรื่อง Holiday Inn
จากความสำเร็จของเพลงนี้ ได้มีการนำ ฮอลิเดย์อินน์ มาดัดแปลงสร้างเป็นภาพยนตร์เพลง ไวต์คริสต์มาส กำกับโดยไมเคิล เคอร์ติซ เป็นภาพยนตร์ที่ประสบความสำเร็จสูงสุดประจำปี ค.ศ. 1954
แหล่งข้อมูลอื่น

Library of Congress essay on Crosby's version on the National Recording Registry.
| ด ค กเพลงสรรเสริญพระเจ้า |
| --- | --- |
ดนตรีคริสต์มาส:  "ขอเชิญท่านผู้วางใจ"  "จงฟังเพลงแห่งทูตสวรรค์"  "จอยทูเดอะเวิลด์"  "จิงเกิลเบลส์"  "เป็นเวลาที่พระคริสต์ได้ประสูติ"  "พระคุณพระเจ้า"  "ราตรีสงัด ราตรีสวัสดิ์"  "ไวท์คริสต์มาส"  "ออลไอวอนต์ฟอร์คริสต์มาสอีสยู" 
อัลบั้ม: "เมอร์รีคริสต์มาส"
อื่น ๆ: ดนตรีคริสต์มาส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  สหรัฐ  สวีเดน 
อื่น ๆ:  มิวสิกเบรนซ์ กลุ่มการวางจำหน่าย  มิวสิกเบรนซ์ ผลงาน
จานิสซารี

| จานิสซารี |
| --- | --- |
Agha of the Janissaries and a Bölük of the Janissaries โดย Lambert Wyts, ค.ศ. 1573
ประจำการ: ค.ศ. 1363–1826 (ค.ศ. 1830 ในแอลเจียร์)
ขึ้นต่อ:  จักรวรรดิออตโตมัน
รูปแบบ: ทหารราบ
บทบาท: ทหารประจำการอาชีพ
กำลังรบ: 1,000–1,400 นาย  7,841 นาย (1484),  13,599 นาย (1574)  37,627 นาย (1609)
ขึ้นกับ: กองทัพออตโตมัน
กองทหารรักษาการณ์: อาเดรียโนเปิล (เอดีร์แน) คอนสแตนติโนเปิล (อิสตันบูล)
สีหน่วย: น้ำเงิน, แดง และเขียว
ยุทธภัณฑ์: หลายแบบ
ปฏิบัติการสำคัญ: ยุทธการที่คอซอวอ, ยุทธการที่ครีวาปาลันกา, ยุทธการที่นิโคโปลิส, ยุทธการที่อังการา, ยุทธการที่วาร์นา, ยุทธการที่ชอลโดรอน, ยุทธการที่โมฮาช, การล้อมเวียนนา, การล้อมมอลตา และอื่น ๆ
ผู้บังคับบัญชา
ผู้บัญชาการ: อากาแห่งจานิสซารี
จานิสซารี (อังกฤษ: Janissary; ตุรกีออตโตมัน: يڭيچرى, อักษรโรมัน: yeŋiçeri, [jeniˈtʃeɾi], แปลว่า ทหารใหม่) เป็นสมาชิกหน่วยทหารราบชั้นสูงที่อยู่ในกองทหารรักษาพระองค์ของราชวงศ์ออตโตมัน และเป็นกองทัพประจำการสมัยใหม่หน่วยแรกในยุโรป กองกำลังน่าจะก่อตั้งขึ้นในรัชสมัยสุลต่านออร์ฮานที่ 1 (ค.ศ. 1324–1362) ในสมัยแกรนด์วิเซียร์อาลาเอดดีน
จานิสซารีเริ่มต้นขึ้นในฐานะกองกำลังชั้นยอดที่ผ่านการคัดเลือกตามระบบเดฟชีร์แม (devşirme) ของการเกณฑ์เด็ก ซึ่งชาวแอลเบเนีย, อาร์มีเนีย, บอสเนีย, บัลแกเรีย, โครเอเชีย, กรีก และเซิร์บถูกนำตัวไป, เรียกเกณฑ์, บังคับขริบหนังหุ้มปลาย และเข้ารับอิสลาม แล้วจดทะเบียนเข้ากับกองทัพออตโตมัน พวกเขามีชื่อเสียงจากความสามัคคีที่ประสานด้วยระเบียบวินัยที่เข้มงวด พวกเขาได้รับเงินเดือน ซึ่งต่างจากทาสทั่วไป ห้ามแต่งงานก่อนอายุ 40 ปีหรือมีส่วนร่วมในการค้าขาย และคาดหวังให้จงรักภักดีต่อสุลต่านอย่างเต็มที่ ในคริสต์ศตวรรษที่ 17 เนื่องจากการขยายตัวอย่างมากของกองทัพประจำการออตโตมัน ทำให้มีการผ่อนคลายนโยบายการเกณฑ์ของกองทัพในขั้นต้นที่เข้มงวด พลเมืองเข้าร่วมในนี้เพื่อได้รับผลประโยชน์จากสถานะทางเศรษฐกิจสังคม ทำให้ในภายหลัง กองทัพนี้ค่อย ๆ สูญเสียความเป็นทหาร ภายใต้กระบวนการที่มีชื่อเรียกว่า 'การทำให้เป็นพลเมือง' (civilianization)
ในช่วงแรก จานิสซารีเป็นทหารที่น่าเกรงขาม แต่ในขณะที่ยุโรปตะวันตกพัฒนาเทคโนโลยีองค์กรทหารให้ทันสมัย จานิสซารีกลายเป็นกองกำลังโต้ตอบที่ต้านศัตรูในทุกรูปแบบ อำนาจทางทหารของออตโตมันเริ่มล้าสมัยไปเรื่อย ๆ แต่เมื่อจานิสซารีรู้สึกว่าสิทธิพิเศษของตนถูกคุกคาม หรือกลุ่มคนภายนอกต้องการที่จะทำให้ตนทันสมัย หรืออาจถูกกีดกันโดยกองทหารม้า พวกเขาก็จะก่อกบฏ ในเวลาที่จานิสซารีถูกปราบปราม ก็สายเกินไปแล้วที่กองทัพออตโตมันจะเดินหน้าตามทันพวกตะวันตก กองกำลังนี้ถูกยุบในรัชสมัยสุลต่านมาห์มุดที่ 2 ใน ค.ศ. 1826 ในเหตุการณ์ที่เป็นมงคล (Auspicious Incident) ซึ่งทำให้จานิสซารีถูกประหารชีวิต 6,000 นายหรือมากกว่านั้น
แหล่งข้อมูลอื่น

History of the Janissary Music
Janissary section on German-language website about Ottoman empire เก็บถาวร 2012-02-05 ที่ เวย์แบ็กแมชชีน (not yet exploited) (ในภาษาเยอรมัน)
"Janissary," Encyclopedia Britannica
| ฐานข้อมูลการควบคุมรายการหลักฐาน  |
| --- | --- |
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  İslâm Ansiklopedisi
อุณหภูมิ

อุณหภูมิของก๊าซอุดมคติอะตอมเดี่ยวสัมพันธ์กับค่าเฉลี่ยพลังงานจลน์ของอะตอม
อุณหภูมิ คือการวัดค่าเฉลี่ยของพลังงานจลน์ของอนุภาคในสสารใด ๆ ซึ่งสอดคล้องกับความร้อนหรือเย็นของสสารนั้น
ในอดีตมีแนวคิดเกี่ยวกับอุณหภูมิเกิดขึ้นเป็น 2 แนวทาง คือตามแนวทางของหลักอุณหพลศาสตร์ และตามการอธิบายเชิงจุลภาคทางฟิสิกส์เชิงสถิติ แนวคิดทางอุณหพลศาสตร์นั้น ถูกพัฒนาขึ้นโดยลอร์ด เคลวิน โดยเกี่ยวข้องกับการวัดในเชิงมหภาค ดังนั้นคำจำกัดความอุณหภูมิในเชิงอุณหพลศาสตร์ในเบื้องแรก จึงระบุเกี่ยวกับค่าตัวแปรต่าง ๆ ที่สามารถตรวจวัดได้จากการสังเกต ส่วนแนวทางของฟิสิกส์เชิงสถิติจะให้ความเข้าใจในเชิงลึกยิ่งกว่าอุณหพลศาสตร์ โดยอธิบายถึงการสะสมจำนวนอนุภาคขนาดใหญ่ และตีความพารามิเตอร์ต่าง ๆ ในอุณหพลศาสตร์ (เชิงมหภาค) ในฐานะค่าเฉลี่ยทางสถิติของพารามิเตอร์ของอนุภาคในเชิงจุลภาค
ในการศึกษาฟิสิกส์เชิงสถิติ สามารถตีความคำนิยามอุณหภูมิในอุณหพลศาสตร์ว่า เป็นการวัดพลังงานเฉลี่ยของอนุภาคในแต่ละองศาอิสระในระบบอุณหพลศาสตร์ โดยที่อุณหภูมินั้นสามารถมองเป็นคุณสมบัติเชิงสถิติ ดังนั้นระบบจึงต้องประกอบด้วยปริมาณอนุภาคจำนวนมากเพื่อจะสามารถบ่งบอกค่าอุณหภูมิอันมีความหมายที่นำไปใช้ประโยชน์ได้ ในของแข็ง พลังงานนี้พบในการสั่นไหวของอะตอมของสสารในสภาวะสมดุล ในแก๊สอุดมคติ พลังงานนี้พบในการเคลื่อนไหวไปมาของอนุภาคโมเลกุลของแก๊ส
ความร้อน และ อุณหภูมิ

สสารทั้งหลายประกอบด้วย อะตอมรวมตัวกันเป็นโมเลกุล การเคลื่อนที่ของอะตอม หรือการสั่นของโมเลกุล ทำให้เกิดรูปแบบของพลังงานจลน์ ซึ่งเรียกว่า “ความร้อน” (Heat) เราพิจารณาพลังงานความร้อน (Heat energy) จากพลังงานทั้งหมดที่เกิดขึ้นจากการเคลื่อนที่ของอะตอมหรือโมเลกุลทั้งหมดของสสาร
อุณหภูมิ (Temperature) หมายถึง การวัดค่าเฉลี่ยของพลังงานจลน์ซึ่งเกิดขึ้นจากอะตอมแต่ละตัว หรือแต่ละโมเลกุลของสสาร เมื่อเราใส่พลังงานความร้อนให้กับสสาร อะตอมของมันจะเคลื่อนที่เร็วขึ้น ทำให้อุณหภูมิสูงขึ้น แต่เมื่อเราลดพลังงานความร้อน อะตอมของสสารจะเคลื่อนที่ช้าลง ทำให้อุณหภูมิลดต่ำลง
หากเราต้มน้ำด้วยถ้วยและหม้อบนเตาเดียวกัน จะเห็นได้ว่าน้ำในถ้วยจะมีอุณหภูมิสูงกว่า แต่จะมีพลังงานความร้อนน้อยกว่าในหม้อ เนื่องจากปริมาณความร้อนขึ้นอยู่กับมวลทั้งหมดของสสาร แต่อุณหภูมิเป็นเพียงค่าเฉลี่ยของพลังงานในแต่ละอะตอม ดังนั้นบรรยากาศชั้นบนของโลก (ชั้นเทอร์โมสเฟียร์) จึงมีอุณหภูมิสูง แต่มีพลังงานความร้อนน้อย เนื่องจากมีมวลอากาศอยู่อย่างเบาบาง
มาตราส่วนอุณหภูมิ

มาตราส่วนอุณหภูมิจำเป็นต้องมีสองค่าที่ใช้ในการกำหนด คือ จุดที่ถูกเลือกให้เป็นศูนย์องศา และขนาดของหน่วยอุณหภูมิที่เพิ่มขึ้น
มาตราส่วนอุณหภูมิ > องศาเซลเซียส

ในปี ค.ศ.1742 อันเดิช เซ็ลซิอุส (Anders Celsius) นักดาราศาสตร์ชาวสวีเดน ได้ออกแบบสเกลเทอร์มอมิเตอร์ให้อ่านได้ง่ายขึ้น โดยมีจุดหลอมละลายของน้ำแข็งเท่ากับ 0°C และจุดเดือดของน้ำเท่ากับ 100°C สองจุดถูกวัดที่ความดันบรรยากาศที่ระดับน้ำทะเล เดิมทีเรียกว่ามาตราเซนติเกรดเพราะช่วงระหว่างจุดทั้งสองคือ 100 องศา แต่หลังจากการมาตรฐานของเคลวินในระบบหน่วยวัดระหว่างประเทศ มาตราส่วนเซลเซียสจึงถูกนิยามใหม่ในแง่ของจุดอ้างอิงในมาตราส่วนเคลวิน ทำให้การเพิ่มขึ้นของหนึ่งองศาเซลเซียสเท่ากับการเพิ่มขึ้นของหนึ่งเคลวิน แม้จะมีค่าตัวเลขต่างกันโดยมีส่วนต่างคงที่ 273.15
มาตราส่วนอุณหภูมิ > องศาฟาเรนไฮต์

ในปี ค.ศ.1714 กาเบรียล ฟาเรนไฮต์ (Gabrial Fahrenheit) นักฟิสิกส์ชาวเยอรมันได้ประดิษฐ์เทอร์มอมิเตอร์ซึ่งบรรจุปรอทไว้ในหลอดแก้ว เขาพยายามทำให้ปรอทลดต่ำสุด (0°F) โดยใช้น้ำแข็งและเกลือผสมน้ำ เขาพิจารณาจุดหลอมละลายของน้ำแข็งเท่ากับ 32°F และจุดเดือดของน้ำเท่ากับ 212°F มาตราฟาเรนไฮต์ ใช้กันอย่างแพร่หลายในสหรัฐอเมริกา
มาตราส่วนอุณหภูมิ > ศูนย์สัมบูรณ์

ศูนย์สัมบูรณ์ คืออุณหภูมิที่ไม่สามารถดึงพลังงานออกจากวัตถุในรูปของความร้อนได้ ซึ่งเป็นหลักการที่ถูกอธิบายไว้ในกฎข้อที่สามของอุณหพลศาสตร์ ที่อุณหภูมินี้ วัตถุจะไม่มีพลังงานความร้อนเชิงมหภาค แต่ยังคงมีพลังงานศูนย์จุดตามควอนตัมกลศาสตร์ ซึ่งคาดการณ์โดยหลักการความไม่แน่นอน อย่างไรก็ตาม พลังงานนี้ไม่ถูกนำมาใช้ในการกำหนดอุณหภูมิสัมบูรณ์ โดยเชิงทฤษฎี วัตถุที่อุณหภูมิศูนย์สัมบูรณ์จะไม่มีการเคลื่อนที่แบบคลาสสิกของอนุภาคอีกต่อไป ค่าศูนย์สัมบูรณ์เท่ากับ 0 K หรือ −273.15 °C หรือ −459.67 °F
มาตราส่วนอุณหภูมิ > มาตราส่วนอุณหภูมิสัมบูรณ์

โดยอ้างอิงอิงจากค่าคงที่ของโบลต์ซมันน์ (Boltzmann constant) และการกระจายของแมกซ์เวลล์-โบลต์ซมันน์ (Maxwell-Boltzmann distribution) มีการตกลงกันในระดับสากลว่ามาตราส่วนนี้เป็นมาตราส่วนสัมบูรณ์ เพราะไม่ขึ้นอยู่กับคุณสมบัติของสารเทอร์โมเมตริกหรือตัววัดอุณหภูมิใด ๆ มาตราส่วนนี้เรียกว่ามาตราส่วนเคลวิน (Kelvin scale) ซึ่งใช้กันอย่างแพร่หลายในวงการวิทยาศาสตร์และเทคโนโลยี โดยหน่วยเคลวิน (ชื่อหน่วยสะกดด้วย "k" ตัวเล็ก; kelvin) เป็นหน่วยอุณหภูมิในระบบหน่วยวัดระหว่างประเทศ อุณหภูมิของวัตถุในสภาวะสมดุลทางอุณหพลศาสตร์จะมีค่าเป็นบวกเสมอเมื่อเทียบกับศูนย์สัมบูรณ์
มาตราส่วนอุณหภูมิ > เคลวิน (องศาสัมบูรณ์)

ต่อมาในคริสศตวรรษที่ 19 ลอร์ด เคลวิน นักฟิสิกส์ชาวอังกฤษ ผู้ค้นพบความสัมพันธ์ระหว่างความร้อนและอุณหภูมิว่า ณ อุณหภูมิ -273.15°C อะตอมของสสารจะไม่มีการเคลื่อนที่ และจะไม่มีสิ่งใดหนาวเย็นไปกว่านี้ได้อีก เขาจึงกำหนดให้ 0 K = -273.15°C (ไม่ต้องใช้เครื่องหมาย ° กำกับหน้าอักษร K) สเกลองศาสัมบูรณ์หรือเคลวิน เช่นเดียวกับองศาเซลเซียสทุกประการ เพียงแต่ +273.15 เข้าไปเมื่อต้องการเปลี่ยนเซลเซียสเป็นเคลวิน ตั้งแต่เดือนพฤษภาคม 2019 หน่วยเคลวินถูกกำหนดผ่านทฤษฎีจลน์ของอนุภาค (particle kinetic theory) และกลศาสตร์สถิติ ในระบบหน่วยวัดระหว่างประเทศ
แหล่งข้อมูลอื่น

An elementary introduction to temperature aimed at a middle school audience
What is Temperature? เก็บถาวร 2008-09-12 ที่ เวย์แบ็กแมชชีน An introductory discussion of temperature as a manifestation of kinetic theory.
ชาวยิวอัชเกนัซ

| ประชากรทั้งหมด |
| --- | --- |
10–11.2 ล้านคน
ภูมิภาคที่มีประชากรอย่างมีนัยสำคัญ
 สหรัฐ: 5–6 ล้านคน
 อิสราเอล: 2.8 ล้านคน
 รัสเซีย: 194,000–500,000; รายงานจากFJCR มีผู้มีเชื้อสายยิวสูงถึง 1 ล้านคน
 อาร์เจนตินา: 300,000
 สหราชอาณาจักร: 260,000
 แคนาดา: 240,000
 ฝรั่งเศส: 200,000
 เยอรมนี: 200,000
 ยูเครน: 150,000
 ออสเตรเลีย: 120,000
 แอฟริกาใต้: 80,000
 เบลารุส: 80,000
 บราซิล: 80,000
 ฮังการี: 75,000
 ชิลี: 70,000
 เบลเยียม: 30,000
 เนเธอร์แลนด์: 30,000
 มอลโดวา: 30,000
 อิตาลี: 28,000
 โปแลนด์: 25,000
 เม็กซิโก: 18,500
 สวีเดน: 18,000
 ลัตเวีย: 10,000
 โรมาเนีย: 10,000
 ออสเตรีย: 9,000
 นิวซีแลนด์: 5,000
 โคลอมเบีย: 4,900
 อาเซอร์ไบจาน: 4,300
 ลิทัวเนีย: 4,000
 เช็กเกีย: 3,000
 สโลวาเกีย: 3,000
 ไอร์แลนด์: 2,500
 เอสโตเนีย: 1,000
ภาษา
ยิดดิช  ปัจจุบัน: ภาษาพื้นเมือง โดยหลักคืออังกฤษ, ฮีบรู, รัสเซีย
ศาสนา
ศาสนายูดาห์ บางส่วนเป็นฆราวาส หรือไม่มีศาสนา
กลุ่มชาติพันธุ์ที่เกี่ยวข้อง
ชาวยิวเซฟาร์ดี, ชาวยิวมิซราฮี, ชาวอิตาลีเชื้อสายยิว, ชาวยิวโรมานีโอต, ชาวสะมาเรีย, ชาวเคิร์ด, กลุ่มลิแวนต์อื่น ๆ (ดรูซ, ชาวเลบานอน, ชาวอัสซีเรีย, ชาวอาหรับ), กลุ่มเมดิเตอร์เรเนียน (ชาวอิตาลี, ชาวสเปน) 
ชาวยิวในยุโรปกลาง (ค.ศ. 1881)
ชาวยิวอัชเกนัซ หรือ ชาวยิวแห่งอัชเกนัซ (ฮีบรู: יְהוּדֵי אַשְׁכֲּנָז หรือ אַשְׁכֲּנָזִים, อังกฤษ: Ashkenazi Jews หรือ Ashkenazic Jews หรือ Ashkenazim) คือชาวยิวที่สืบเชื้อสายมาจากชาวยิวที่ตั้งถิ่นฐานอยู่ในลุ่มแม่น้ำไรน์แลนด์ทางตะวันตกของเยอรมนีและตอนเหนือของฝรั่งเศสในยุคกลาง คำว่า "Ashkenaz" เป็นชื่อภาษาฮิบรูสมัยกลางของภูมิภาคที่ในปัจจุบันครอบคลุมประเทศเยอรมนี และบริเวณที่มีชายแดนติดต่อที่พูดภาษาเยอรมัน นอกจากนั้นอัชเกนัซก็ยังเป็นประมุขจาเฟติคที่สืบเชื้อสายมาจากลูกหลานของโนอาห์ (Table of Nations) ฉะนั้น "อัชเกนัซ" หรือ "อัชเกนัซยิว" ก็คือ "ชาวยิวเยอรมัน"
ต่อมาชาวยิวอัชเกนัซก็อพยพไปทางตะวันออก ไปตั้งถิ่นฐานอยู่ในบริเวณที่ไม่ได้พูดภาษาเยอรมันที่รวมทั้งฮังการี โปแลนด์ ลิทัวเนีย รัสเซีย ยุโรปตะวันออก และ ภูมิภาคอื่นๆ ระหว่างคริสต์ศตวรรษที่ 10 ถึง 19 ภาษาที่นำติดตัวไปก็คือภาษายิดดิช ซึ่งเป็นภาษากลุ่มเจอร์แมนิกของชาวยิว ที่ตั้งแต่ยุคกลางมาเป็น "ภาษากลาง" ในหมู่ชาวยิวอัชเกนัซ นอกจากนั้นก็มีบ้างที่พูดภาษายิว-ฝรั่งเศส หรือ ภาษาซาร์ฟาติค (Zarphatic) และ ภาษากลุ่มสลาฟ-ที่มีพื้นฐานมาจากภาษาคนานิค (ภาษายิว-เช็ก) ชาวยิวอัชเกนัซวิวัฒนาการวัฒนธรรมที่เป็นเอกลักษณ์ของตนเองที่ผสานเอาวัฒนธรรมของชนในท้องถิ่นที่ตั้งถิ่นฐานในยุโรปกลางและยุโรปตะวันออกเข้ามาด้วย
แม้ว่าในคริสต์ศตวรรษที่ 11 ชาวยิวอัชเกนัซจะเป็นจำนวนเพียง 3 เปอร์เซ็นต์ของประชากรชาวยิวทั้งโลก แต่เมื่อมาถึงปี ค.ศ. 1931 จำนวนก็สูงขึ้นถึง 92 เปอร์เซ็นต์ และในปัจจุบันเป็นจำนวนประมาณ 80 เปอร์เซ็นต์ของชาวยิวทั่วโลก ชุมชนชาวยิวที่มีประวัติยืดยาวในยุโรปจะเป็นชาวยิวอัชเกนัซนอกจากกลุ่มที่มีควาสัมพันธ์กับบริเวณเมดิเตอเรเนียน ชาวยิวส่วนใหญ่ที่อพยพจากยุโรปไปยังทวีปอื่นในสองร้อยปีที่ผ่านมาก็เช่นกัน โดยเฉพาะการอพยพไปตั้งถิ่นฐานในสหรัฐอเมริกา ที่ชาวยิวส่วนใหญ่ในบรรดาชาวยิวอเมริกัน 5.3 ล้านคนเป็นชาวยิวอัชเกนัซ ซึ่งทำให้เป็นชาวยิวอัชเกนัซกลุ่มที่ใหญ่ที่สุดในโลก